NCC med gjennomslag i Sandoytunnelen på Færøyene | NCC
Jump to main content
Medier Investor Relations Jobbe i NCC Bærekraft For leverandører
Velg nettsted
Norge Sverige Danmark Suomi English
Våre tjenester Ledige kontorlokaler Våre prosjekter Om NCC Kontakt oss
Pressemeldinger
Nyheter
Bruker erfaring og kompetanse i egenskapskontrakt NCC Steinmaterialer ISO 14001-miljøsertifisert
NCC:s blogg
Abonnementstjeneste
Bilder og filmer
Sosiale medier
Besøk en byggeplass
Salg av NoDig
NCC med gjennomslag i Sandoytunnelen på Færøyene
Torsdag skjøt NCC aller siste salve i undersjøiske Sandoytunnelens 10,8 km lange hovedløp, som når den står ferdig gjør at man kan reise fergefritt fra Sandoy til Færøyenes hovedstad Tórshavn.
​
Selve gjennomslagssalven ble utløst torsdag klokken 13 lokal tid. Dermed er åpent tunnelsamband etablert og Sandøya er knyttet sammen med den færøyske vei-infrastrukturen og hovedstaden Tórshavn.
– Dette er nok en viktig milepæl i andre del av vår entreprise på Færøyene, og som igjen viser vår solide kompetanse innen komplekse tunnel- og infrastrukturprosjekter. Nå ser vi fram til å bygge og klargjøre tunnelen for trafikk, sier Per Jonsson leder for NCC division Civil Engineering Norge.
Sandoytunnelen er den andre undersjøiske tunnelen under Atlanterhavet som NCC bygger i denne entreprisen. I desember 2020 ble den 11,2 km Eysturoytunnelen åpnet på øyriket.
– Gjennomslag i Sandoytunnelen er en viktig begivenhet for oss. Når tunnelen står ferdig vil den blant annet øke mulighetene for å bo samt øke næringsutviklingen på Sandoy, sier administrerende direktør Teitur Samuelsen fra byggherren P/E Eystur- og Sandoyartunlar (EST).
– Jeg vil takke NCC som er svært teknisk dyktige i tunnelbygging, og der vi har unngått skader og utfordringer er håndtert hele veien. Dette har gjort at vi har følt trygghet ved prosjektets gjennomførelse, sier Samuelsen.
Nå gjenstår to år med innredning av Sandoytunnelen fram til den skal stå ferdig på nyåret 2024.
To undersjøiske tunneler i samtidig produksjon
Byggingen av Sandoytunnelen startet i 2018, og fram til åpningen av Eysturoytunnelen i desember 2020, pågikk byggingen av de to undersjøiske tunnelene parallellt.
– NCC har solid erfaring med å bygge tunneler på Færøyene. At vi igjen leverer i henhold til plan er vi stolte av, sier Aage Lien, leder for Region Tunnel og Tung Masseforflytning i NCC Infrastructure.
Sandoytunnelen går fra fergeleiet Gamlarætt på Streymoy og til Traðardalur på Sandoy. På sitt dypeste er tunnelen -147 meter under havoverflaten.
Solid tunnel-erfaring
NCC har solid erfaring med å bygge undersjøiske tunneler på Færøyene. NCC bygget på begynnelsen av 2000-tallet Vagatunnilin och Nordoyatunnilin. Flere av nøkkelpersonene som arbeider i de to siste tunnelprosjektene var også med å bygge de to foregående tunnelene.
Tunnelene gir et viktig bidrag i å knytte samfunn, bedrifter og mennesker nærmere hverandre. Byggingen utgjør også den største infrastruktursatsningen på Færøyene noensinne.
Kunden er P/E Eystur- og Sandoyartunlar (EST), som eies 100 prosent av Landstinget på Færøyene.
Bildetekster
På røysa: NCC og underentreprenører samlet på røysa etter gjennomslagssalven, som ble utløst kl 13.15 lokal tid.
Fyrer av siste salve: F.v. Bas Janus Vang, prosjektsjef Alf HelgeTollefsen og bas Christoffer Paulsen, sistnevnte utløste selve
gjennomslagssalven i Sandoytunnelen på Færøyene.
Påhugg: Sandhøytunnelen påhugg Gamlarætt
FAKTA:
Sandoyartunnilin: Undersjøisk tunnel m.m
Byggetid: 2018 – 2024
Totallengde hovedtunnel: 10,8 kilometer
Bredde: 9,5 meter
Antall døgnpasseringer: 310 biler
Stigningsgrad: 5 %
Laveste punkt: -147 meter
Finansiering: passeringsavgift
Kunde: P/E Eystur- og Sandoyartunlar (EST)/Lagtinget
Kontraktverdi: NOK 1,1 milliarder
Eysturoyartunnilin: Undersjøisk tunnel m.m
Byggetid: 2016 – 2020
Totallengde hovedtunnel: 11,2 kilometer
Bredde: 10,5m
Stigningsgrad: 5 %
Laveste punkt: -187 meter
Finansiering: passeringsavgift
Kunde: P/E Eystur- og Sandoyartunlar (EST)/Lagtinget
Kontraktverdi: NOK 1,4 milliarder
For ytterligere informasjon, kontakt:
Robin Stenersen, kommunikasjonsrådgiver NCC, t. +47 952 90 219 e. robin.stenersen@ncc.no
Om NCC. NCC er et av de ledende bygg- og anleggsselskapene i Norden. Med utgangspunkt i vår ekspertise i å håndtere og lede kompleksiteten i byggeprosesser skaper NCC den positive påvirkningen byggeprosjekter har for kunder og samfunnet. Vår virksomhet inkluderer utvikling av forretningsbygg, gjennomføring av bygg- og infrastrukturprosjekter, asfalt og produksjon av pukk og grus. I 2020 omsatte NCC for ca NOK 55 mrd og hadde 14.500 ansatte. NCCs aksjer er notert på Nasdaq Stockholm.
Relatert materiale
20220203 Pressemelding Gjennomslag Sandoytunnelen
2022-02-03 17.25
Søk...
+47 22 98 68 00 firmapost@ncc.no
Medier Investor Relations Jobbe i NCC Bærekraft For leverandører
Våre tjenester Ledige kontorlokaler Våre prosjekter Om NCC Kontakt oss
Cookies innstillinger Varsle overtredelser - Tell me Om GDPR MyNCC Blogg: blog.ncc.no
nccnorge ncc nccnorge ncc_no ncc
© NCC 2021
Om nettstedet